Chhattisgarh: जंगली हाथियों ने कुचलकर 2 महिलाओं को उतारा मौत के घाट
रायगढ़ जिले के कापू वन परिक्षेत्र के चिखलापानी और छातासराई गांव में अलग-अलग घटनाओं में जंगली हाथियों के कुचलने से दो महिलाओं की मौत हो गई।
रायगढ़: छत्तीसगढ़ जिले में जंगली हाथियों के उत्पात की घटना सामने आई है। जिसमें जंगली हाथियों के हमले में दो महिलाओं की मौत हो गई है। रायगढ़ जिले के कापू वन परिक्षेत्र के चिखलापानी और छातासराई गांव में अलग-अलग घटनाओं में जंगली हाथियों के कुचलने से दो महिलाओं की मौत हो गई। जानकारी के मुताबिक, चिखलापानी गांव में रात चार-पांच हाथियों के एक झुंड ने उत्पात मचाना शुरू कर दिया और बाद में एक मकान पर हमला कर दिया। इसी अफरा-तफरी के बीच एक हाथी ने इंजोरी बाई (70) को सुंड से उठाकर पटक दिया और कुचल दिया, जिससे उसकी मौत हो गई।वहीं एक जिले के छातासराई गांव में भी हाथियों ने हमला कर दिया और सबीना बाई (36) नाम की महिला को कुचल दिया जिससे उसकी मौत हो गई। अधिकारियों ने बताया कि घटना की जानकारी पाकर वन विभाग का दल गांव पहुंचा और शवों को पोस्टमार्टम के लिए भेजा। शवों को पोस्टमार्टम के बाद परिजनों को सौंप दिया गया है। वन विभाग ने मृतकों के परिजनों को 25-25 हजार रुपए की तात्कालिक सहायता राशि प्रदान की है।(इनपुट भाषा)